my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my en en my my my my my en my my my my my my my my my my my my my my my my my my my my my my en my en my my my my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
နည်းပညာသတင်းတိုများ
ဓာတ်ပုံသတင်းများ
Advertisement
အထူးသတင်းပေးပို့ချက်
ပြည်သူတွေရဲ့ ယုံကြည်မှုပျောက်ဆုံးသွားခြင်းက သတင်းအတတ်ပညာရဲ့ အကြီးကျယ်ဆုံးစိန်ခေါ်မှုပဲ
ပြည်သူတွေရဲ့ ယုံကြည်မှုပျောက်ဆုံးသွားခြင်းက သတင်းအတတ်ပညာရဲ့ အကြီးကျယ်ဆုံးစိန်ခေါ်မှုပဲ
Written by  Super User
Monday, March 14 2016 00:00
Rate this item
ကိုကို(စက်မှုတက္ကသိုလ်)
ဘာသာပြန်ဆိုသည်
ဝါရှင်တန်ပို့စ်သတင်းစာကြီး၏ အမှု ဆောင်အယ်ဒီတာ မာတီဘာရွန်က ကမ္ဘာ့ အယ်ဒီတာဖိုရမ်နှင့်တွေ့ဆုံကာ လက်ရှိသတင်း အတတ်ပညာအခြေအနေနှင့် သတင်းလုပ်ငန်း အပေါ် သူ၏စိုးရိမ်ပူပန်မှုများနှင့်မျှော်လင့်ချက် များကိုပြောကြားခဲ့ပါသည်။ ထိုပြောကြားချက် အနှစ်ချုပ်မှာ-
အနာဂတ်သတင်းအတတ်ပညာရဲ့အခြေအနေ ကို ခင်ဗျားဘယ်လိုမြင်သလဲ။
Marty Baron
သိသာထင်ရှားတာက ကျွန်တော်တို့ဟာ ဒစ်ဂျစ်တယ်နဲ့မိုဘိုင်းကို ဦးတည်သွားနေကြ တယ်လို့ထင်တယ်။ မိုဘိုင်းနဲ့ပတ်သက်ပြီး မဟာဗျူဟာတစ်ခုမစဉ်းစားဘူးဆိုရင်တော့ ဒါဟာမှားယွင်းမှုပဲ။ ဝက်ဘ်နဲ့ဒစ်ဂျစ်တယ် တို့ထက်ပိုပြီး ကျွန်တော်တို့ တွေးတောကြရ လိမ့်မယ်။
ကျွန်တော်တို့တွေ အများကြီးလုပ်နေတာ က ဆိုရှယ်မီဒီယာတွေမှာဖြန့်ဝေဖို့ပဲ။ လူ တွေက ကျွန်တော်တို့ဆီလာဖို့မလိုဘူး။ ကျွန် တော်တို့က သူတို့ကိုရှာဖွေရမယ်။ ကျွန်တော် တို့တွေ ဝက်ဘ်နဲ့ဒစ်ဂျစ်တယ်တွေနဲ့ ဆက် သွယ်ဆောင်ရွက်နေတာဟာ ပုံနှိပ်နဲ့ရုပ်သံတွေ ကွာခြားသလိုမျိုး လုံးလုံးလျားလျားကွာခြား တယ်ဆိုတာ အသိအမှတ်ပြုဖို့ တကယ့်ကိုလို အပ်တယ်။ မတူခြားနားတဲ့ဆက်သွယ်မှုပုံစံတစ်ခုလိုလာတယ်။ အပြန်အလှန်ပြောဆိုမှု တွေပိုများလာရမယ်။ သတင်းရေးသူရဲ့အသံ ဟာ ပိုပြီးအရေးပါလာရမယ်။ မြင်သာလာ ရမယ်။ သတင်းရေးသားသူရဲ့ကိုယ်ရည်ကိုယ် သွေးတွေဟာပိုလိုအပ်လာတယ်။
နည်းပညာဟာ ကျွန်တော်တို့ရဲ့အောင်မြင် မှုအတွက် လုံးဝဥဿုံမရှိမဖြစ်ဘဲ။ နည်းပညာ တွေကို ကျွန်တော်တို့ကထိန်းကျောင်းနိုင်ရ မယ်။ အခြားသူတွေနောက်မှာကျန်နေလို့မရ ဘူး။ ဘယ်သိသာထင်ရှားတဲ့နည်းပညာပဲဖြစ် ပါစေ၊ အဲဒီနောက်လိုက်သက်သက်မျှဖြစ်နေ လို့မရတော့ဘူး။ ဒီခေတ်ကြီးမှာ နောက်လိုက် သာဖြစ်နေတာမျိုးက လက်သင့်မခံနိုင်စရာပဲ။
လူတိုင်းက အကြောင်းခြင်းရာတွေ အများကြီး နေ့တိုင်းထုတ်လုပ်နေကြတယ်။ ကျွန်တော်တို့ရဲ့ အလုပ်တွေနဲ့ ဘယ်လိုခွဲခြားမလဲ။
အကြောင်းခြင်းရာတွေက လူသုံးကုန် ပစ္စည်းတွေဖြစ်လာနေတယ်။ အဲဒါကိုက ကျွန်တော်တို့ရဲ့ အမှားတစ်စိတ်တစ်ပိုင်းပဲ။ကျွန်တော်တို့က သတင်းစာပညာအပေါ်မှာ အခြေခံပြီး အကြောင်းခြင်းရာတွေကို မဖြန့်ဝေ ကြဘူး။ သတင်းအတတ်ပညာနဲ့ အကြောင်း ခြင်းရာ အကြမ်းထည်တွေအကြား ကွဲပြား ခြားနားမှုကဘာလဲဆိုတော့ ကျွန်တော်တို့ ဟာ မျက်နှာပြင်အောက်ကို တူးဆွကြတာပဲ ဖြစ်တယ်။ တစ်စုံတစ်ခုသောကိစ္စ ဘာဖြစ်လို့ ဖြစ်ရတာလဲ။ အကျိုးဆက်တွေက ဘာလဲ။ ဘယ်သူတွေအပေါ် ရိုက်ခတ်မှုရှိမလဲ စသဖြင့် အဲဒါတွေကို ကျွန်တော်တို့က စူးစမ်းရှာဖွေကြ တယ်။ ဒီလိုမျိုးနက်ရှိုင်းတဲ့အရေးကိစ္စတွေဟာ ဗလာသက်သက် အချက်အလက်တွေနဲ့ ဖီလာ ဆန့်ကျင်နေတယ်။
လူတွေနေ့တိုင်း ဘာကိုစိတ်ဝင်စားနေကြသလဲဆိုတာကို ကျွန်တော်တို့စိတ်ထဲအမြဲရှိနေရမယ်။ အပြန်အလှန်ပြောဆိုမှုတွေ ဧရာမဖြစ်နေတဲ့ ဆိုရှယ်မီဒီယာတွေမှာ လူတွေဘာတွေပြောဆိုနေကြတယ်ဆိုတာကို ကျွန်တော်တို့အနီးကပ် သတိထားကြည့်နေ ရမယ်။ ဆိုရှယ်မီဒီယာတွေမှာ ဘာတွေပြောဆိုနေကြတယ်ဆိုတာ ကျွန်တော်တို့အမြဲနားစိုက်ထောင်နေဖို့ တကယ့်ကိုအရေးကြီး ပါတယ်။ ဆိုရှယ်မီဒီယာဆိုတာလူတွေက သူတို့ဘာကိုဂရုတစိုက်ရှိနေတယ်ဆိုတာကို ပြောဆိုကြတဲ့နေရာဖြစ်တယ်ဆိုတာ အသိအမှတ် ပြုဖို့လိုတယ်။
ကျွန်တော်တို့အနေနဲ့ အဲဒီချဉ်းကပ်မှုဆီ ဦးတည်သွားကြရမယ်။ ဒါဟာ သတင်းအတတ် ပညာရဲ့အနှစ်သာရပဲ။ ကျွန်တော်တို့ဆီက ပြည် သူတွေလိုချင်နေတာဒါပဲ။ အဲသလိုပြောလိုက် လို့ ရှည်လျားတဲ့ စုံစမ်းထောက်လှမ်းသတင်း တွေရေးရမယ်လို့ဆိုလိုတာမဟုတ်ဘူး။ နေ့စဉ် နေ့တိုင်း ကျွန်တော်တို့ဟာ ခပ်နက်နက်တူးဆွ ရေးဖို့ ကြိုးစားနေကြရမယ်လို့ပြောချင်တာပါ။
အမြန်နှုန်းရယ်၊ သတင်းတွေကိုပုံမှန် Update လုပ်တာတွေဟာ ဒီကနေ့သတင်းအခန်းတွေ အားလုံးရဲ့ ပုံမှန်စံနှုန်းနဲ့ အမိန့်ပေးမှုတွေဖြစ်နေ ပါပြီ။ အဲဒီလိုအချိန်မှာ ကျွန်တော်တို့ ဘယ်လို လုပ်ကြရမှာလဲ။
အရင်တုန်းက ကျွန်တော်တို့မှာမရှိခဲ့တဲ့ တာဝန်တွေအများကြီး ကျွန်တော်တို့ဆီမှာ အခု ရှိနေပြီ။ သတင်းစာထုတ်ဝေတာအပြင် ကျွန်တော် တို့အားလုံး ဝိုင်ယာသတင်းအေဂျင်စီတွေဖြစ် လာနေကြတယ်။ ဆိုရှယ်မီဒီယာအလုပ်တွေ လုပ် ရတယ်။ ဗီဒီယိုလုပ်ရတယ်။ ပေါ့တ်ကတ်စ်လုပ်ရ တယ်။ အများကြီးပဲ။ အခြေခံကျကျပြောရရင် ဟုတ်တယ်။ ကျွန်တော်တို့မှာ တာဝန်တွေအများ ကြီးပိုထမ်းလာနေရတယ်။ အဲဒီအလုပ်တွေ ကြောင့် ကျွန်တော်တို့ရဲ့ ပင်မတာဝန်တွေကို အာရုံမစိုက်နိုင်ဖြစ်ကြရတယ်။
အမြန်နှုန်းကအရေးကြီးပါတယ်။ လူတွေ က သတင်းအချက်အလက်တွေကို လက်ငင်း ချက်ချင်းလိုချင်ကြတယ်။ ဒါပေမဲ့ အဲဒီကိစ္စက သတင်းတွေကို ပိုပြီးနက်နက်ရှိုင်းရှိုင်းရေးသား ဖို့ကို ပိတ်ပင်လိုက်တယ်လို့တော့ ကျွန်တော် သိပ်မထင်ဘူး။ ဘယ်လိုပဲဖြစ်ဖြစ် တစ်ရက် တစ်ရက်ကို သတင်းအပုဒ်ရေ ဘယ်လောက် ထုတ်ကို ထုတ်ရမယ်ဆိုတဲ့အယူအဆကိုတော့ ကျွန်တော်သဘောမကျဘူး။ ကျွန်တော်တို့ရဲ့ အတွေ့အကြုံအရပြောရရင် သတင်းစိတ်ကူး ကို သေသေချာချာတည်ဆောက်ထုတ်လုပ် တာဟာ အရေအတွက်သက်သက်ထုတ်နေ တာထက် လူတွေပိုပြီးဖတ်ကြကြည့်ကြတယ် ဆိုတာတွေ့တယ်။ စမတ်ကျကျ သတင်းစိတ် ကူးတစ်ခုက စာဖတ်သူတွေပိုရစေပါတယ်။
ကျွန်တော်တို့ရဲ့လုပ်ငန်းတွေမှာဖြစ်နေတာက အရေအတွက်များများထုတ်ရေး၊ မြန် မြန်ထုတ်ရေးကိုသာ အာရုံစိုက်နေကြတယ်။ ဝက်ဘ်ပေါ်မှာ၊ အသံတွေအပေါ်မှာ၊ ပြီးတော့ သတင်းတွေကို ဘယ်လိုဖြစ်သင့်တယ်ဆိုပြီး ဖန်တီးထုတ်လုပ်တာတွေအပေါ်မှာတော့ အာရုံ လုံလုံလောက်လောက်မရှိကြဘူးဖြစ်နေတယ်။
သတင်းအခန်းထဲကို တိုင်းတာတွက်ချက်မှုတွေ ပိုပိုဝင်ရောက်လာနေတာမို့ အရေအတွက်ပို လိုချင်တဲ့ထောင်ချောက်ထဲကျမသွားဖို့ဆိုတာ အတော်ခက်ခဲတဲ့အလုပ်ပါ။ အယ်ဒီတာတွေ အနေနဲ့ အရေအတွက်နဲ့အရည်အသွေးနှစ်ခုကို ဘယ်လိုချိန်ညှိရမလဲ။
လုပ်ငန်းထဲမှာ ကျွန်တော်တို့ကို ထက်သန် တက်ြွကလာအောင်လုပ်ပေးနိုင်တဲ့ အဓိပ္ပာယ် ရှိတာ တစ်ခုခုအစဉ်အလာအရကိုရှိနေတတ် ပါတယ်။ အဲဒါကို ကျွန်တော်တို့ဆက်ရှိနေ အောင်ထိန်းကြရမယ်။ ကျွန်တော်တို့မထိန်း ရင် စာဖတ်သူတွေအနေနဲ့ ကျွန်တော်တို့ဟာ ကျွန်တော်တို့ရဲ့ရည်မှန်းချက်တွေကိုစွန့်လွှတ် လိုက်ကြပြီလို့ထင်ကြလိမ့်မယ်။ စာဖတ်သူတွေ အနေနဲ့ ကျွန်တော်တို့အဖွဲ့အစည်းကို ရည် ရွယ်ချက်ရှိတဲ့အဖွဲ့အစည်းလို့ ခံစားသိကြမှာ မဟုတ်ဘူး။ ပြီးတော့ အဖွဲ့အစည်းထဲကလူ တွေအနေနဲ့လည်း ရည်ရွယ်ချက်ဆိုတာကို ခံစားသိကြရမှာမဟုတ်ဘူး။ ရည်ရွယ်ချက်ဆို တာကိုမခံစားကြရရင် လုပ်ငန်းကလည်း ကောင်းကောင်းအလုပ်ဖြစ်မှာမဟုတ်ဘူး။
ဒါဟာ စိတ်ကူးယဉ်ချက်သက်သက်မဟုတ် ဘူး။ သူ့နောက်ကွယ်မှာ စီးပွားရေးအရ ယုတ္တိ တန်မှုလည်းရှိနေတယ်။ ကျွန်တော်တို့ဟာ အရေးကြီးပြီး ကွဲပြားခြားနားတဲ့တစ်ခုခုကို ကြိုးစားပမ်းစားလုပ်နေကြတယ်ဆိုတာကို စာဖတ်သူတွေက နေ့စဉ်နေ့တိုင်းမြင်လို တွေ့ လိုကြတယ်။ အခြားသူတွေ ဘယ်သူမှမလုပ်တဲ့ ကိစ္စတွေပေါ့။ သူတို့က အဲသလိုမမြင်ရင်တော့ သူတို့က ကျွန်တော်တို့ကိုစွန့်သွားကြလိမ့်မယ် လို့ ကျွန်တော်ယုံတယ်။ အဲဒါကြောင့် ကျွန်တော် က အကြောင်းခြင်းရာ စာလုံးသက်သက် တွေကို ဆန့်ကျင်တာဖြစ်တယ်။ ကျွန်တော်က သတင်းအတတ်ပညာစာလုံးတွေကိုနှစ်သက် သဘောကျတယ်။ ဘာဖြစ်လို့လဲဆိုတော့ အဲဒါ က တကယ့်ကို တစ်စုံတ­­­စ်ရာသော အဓိပ္ပာယ် ရှိနေလို့ပဲ။
သတင်းအတတ်ပညာရဲ့အရေးကြီးပုံကို ကျွန် တော်တို့ ဘယ်လိုသရုပ်ပြမလဲ။
အဖွဲ့အစည်းတစ်ခုရဲ့ လုပ်ငန်းစဉ်တွေ ဒါမှမဟုတ် ကျွန်တော်တို့သတင်းယူနေတဲ့ အဖွဲ့ အစည်းတွေထဲ ကျွန်တော်တို့ပိတ်မနေမိဖို့လို တယ်။ လူတွေနေ့တိုင်း ဘာကိုစိတ်ဝင်စားနေ ကြသလဲဆိုတာကို ကျွန်တော်တို့စိတ်ထဲအမြဲ ရှိနေရမယ်။ အပြန်အလှန်ပြောဆိုမှုတွေ ဧရာမ ဖြစ်နေတဲ့ ဆိုရှယ်မီဒီယာတွေမှာ လူတွေဘာ တွေပြောဆိုနေကြတယ်ဆိုတာကို ကျွန်တော် တို့အနီးကပ်သတိထားကြည့်နေရမယ်။ ဆိုရှယ် မီဒီယာတွေမှာ ဘာတွေပြောဆိုနေကြတယ် ဆိုတာ ကျွန်တော်တို့အမြဲနားစိုက်ထောင်နေ ဖို့ တကယ့်ကိုအရေးကြီးပါတယ်။ ဆိုရှယ်မီဒီ ယာဆိုတာ လူတွေက သူတို့ဘာကိုဂရုတစိုက် ရှိနေတယ်ဆိုတာကို ပြောဆိုကြတဲ့နေရာဖြစ် တယ်ဆိုတာ အသိအမှတ်ပြုဖို့လိုတယ်။ အဖွဲ့ အစည်းတွေက ဘာထင်သလဲဆိုတာကိုအမြဲ တမ်းတိုင်းတာပြမနေဘူး။
သာဓကတစ်ခုပြချင်တယ်။ အမေရိကန် ရွေးကောက်ပွဲကိုကြည့်လိုက်ပါ။ အဓိကပါတီ ကြီးတွေကလုပ်ဆောင်နေတဲ့ကိစ္စနဲ့ သာမန် အမေရိကန်ပြည်သူတွေ တွေးထင်နေမှုတွေ အကြား အကြီးအကျယ်အဆက်ပြတ်တောက် နေတယ်။ မီဒီယာအဖွဲ့အစည်းတွေအနေနဲ့ကျွန်တော်တို့ဟာ ပိုပြီးထိတွေ့ဆောင်ရွက်ဖို့ လိုတယ်။ အဲဒါတွေက သူ့အလိုလိုရောက်လာ မှာမဟုတ်တဲ့အတွက် ကျွန်တော်တို့အလုပ်လုပ်ကြရမှာဖြစ်ပါတယ်။
ဆိုရှယ်မီဒီယာတွေမှာ အတုအယောင်တွေ၊ လူမျိုး ရေးဝါဒတွေနဲ့အမှားတွေအများကြီးပဲ။ အဲဒီမှာ ကျွန်တော်တို့ရဲ့အခန်းကဏ္ဍ ဘယ်လိုရှိမှာလဲ။
အပြိုင်မီဒီယာတစ်ခုပေါ်ထွန်းလာနေတဲ့ မီဒီယာဝန်းကျင်မှာ အဲဒါဟာ စိတ်အပူပင်ရ ဆုံးသွင်ပြင်လက္ခဏာတွေထဲကတစ်ခုဖြစ်နေ တယ်။ လူတော်တော်များများကို တင်ကြိုရပ် တည်အမြင်တွေရှိနေတဲ့ဆိုက်တွေက သိမ်းသွင်း နေကြတယ်။ ဒီထက်ပိုတာက အချက်အလက် မှားတွေပေးနေတဲ့ဆိုက်တွေက လူတော်တော် များများကိုဆွဲဆောင်သိမ်းသွင်းနေကြတယ်။လူတွေက သူတို့ရဲ့ကြိုတင်ယူဆချက်တွေနဲ့ကိုက်ညီနေတဲ့ ဘုရားစူးအချက်အလက်ဆိုတာတွေကိုယုံကြည်နေကြတယ်။
ဒီကနေ့မှာ အဲဒါဟာသိပ်ကိုစိုးရိမ်စရာကောင်းနေတယ်။ ကျွန်တော်တို့ရဲ့လူမှုအသိုင်း အဝိုင်းကြီးတစ်ခုလုံးနဲ့ ဒီမိုကရေစီနှစ်ခုစလုံး အတွက်ပါ။ အချက်အလက်ဆိုတာမျိုးက လူ တိုင်းသဘောတူကြတာမျိုးဖြစ်တယ်။ လူတွေ က သုံးသပ်ဝေဖန်ချက်တွေနဲ့ ပြဿနာဖြေရှင်း ဖို့နည်းလမ်းတွေအပေါ်မှာ သဘောမတူကြတာ မျိုးရှိနိုင်ပေမယ့် အခြေခံအချက်အလက်တွေ ကိုတော့ သဘောတူလေ့ရှိကြတယ်။ အခုတော့ လူတွေက အခြေခံအချက်အလက်တွေကို တောင်မယုံတော့တဲ့အခြေအနေမျိုးနဲ့ ကျွန်တော် တို့ကြုံနေကြရပြီ။
အထောက်အထားတွေအားလုံးက သမ္မတ ဟာ အမေရိကန်မှာမွေးခဲ့သူဖြစ်တယ်ဆိုတာပြသနေတာတောင် သူဟာ အမေရိကန် မှာ မမွေးခဲ့ဘူးလို့ အမေရိကန်လူဦးရေရဲ့ကြီး မားတဲ့အစိတ်အပိုင်းက ယုံကြည်ထားကြတယ်။ အချက်အလက်အရ သူဟာခရစ်ယာန်ဖြစ်ပါ တယ်ဆိုတာတောင် အမေရိကန်လူဦးရေရဲ့ ကြီးမားတဲ့အချိုးအစားတစ်ခုက သမ္မတဟာ မူဆလင်တစ်ဦးလို့ ယုံကြည်ထားကြတယ်။ ဒါဟာစိတ်ပူစရာပဲ။ ကျွန်တော်တို့လုပ်လို့ရ တာက အချက်အလက်တွေထောက်ပြတာပဲ။ ဒါပေမဲ့ လူတော်တော်များများက ကျွန်တော် တို့ဟာ အချက်အလက်တွေထိမ်ချန်ထားတယ် လို့ထင်ကြပြီး ကျွန်တော်တို့သတင်းတွေကိုဆန့်ကျင်ကြတာပဲ။
ကျွန်တော်တို့အဲဒါကို ဘယ်လိုလုပ်ကြမ လဲ။ ကျွန်တော်မသိတော့ဘူး။ သိပ်ကိုစိတ်ပူ စရာဗျ။ ကျွန်တော့်မှာ အဲဒါအတွက်အဖြေမရှိ ဘူး။ ဒီနိုင်ငံမှာ သတင်းစာပေ News Literacy ဆိုတဲ့အစီအစဉ်တွေလိုအပ်နေတယ်။ အချက် အလက်နဲ့ ထိုးဇာတ်ကိုခွဲခြားမသိတဲ့သူတွေ၊ ဒီသတင်းဌာနကို ဘာကြောင့်ယုံကြည်သင့်ပြီး အခြားကို မယုံသင့်တာလဲဆိုတာခွဲခြားမသိတဲ့ သူတွေ ဒီမှာအများကြီးပဲ။ သူတို့ဟာ ပင်မ သတင်း အဖွဲ့အစည်းတွေအပေါ် သံသယအစွဲကိုရှိနေ ကြတယ်။ ဒါတွေအားလုံးအတွက် အဖြေကို ကျွန်တော်မသိဘူး။ သိသာတာကတော့ ကျွန် တော်တို့လုပ်ကြရမယ်။
ကျွန်တော်တို့ရဲ့တစ်ခုတည်းသောနည်းလမ်းက အချက်အလက်တွေထုတ်ဝေပေးဖို့ မဟုတ်လား။
ကျွန်တော်တို့ဟာ ရိုးသားဂုဏ်ယူစွာနဲ့ကိုယ့်အလုပ်ကိုယ်လုပ်ကြရမယ်။ ကျွန်တော်တို့ ရှာဖွေတွေ့ရှိတာတွေကို သူတို့ကိုပြောမယ်။ကျွန်တော်တို့မသိဘူး။ ဘာတွေ တကယ်ဖြစ် နေတယ်ဆိုတာကို လူတွေသတိပြုမိချိန်မတိုင် ခင် လုပ်ကြံဖန်တီးမှုတွေကြောင့် မဟာကပ် ဘေးကြီးတစ်ခုပေါ်လာတာကို ကျွန်တော်တို့ စောင့်ကောင်းစောင့်ရမလိုဖြစ်နေတယ်။ အဲဒါ ဆိုရင်တော့ တကယ့်ကြေကွဲစရာကြီးဖြစ်မှာ။ ဒါပေမဲ့ အဲဒါဟာ တကယ့်တာဝန်ကြီးတစ်ခု လို့ကျွန်တော်ထင်တယ်။ ကျွန်တော်ဆိုလိုချင် တာက ကျွန်တော်တို့ဟာ မှားယွင်းတဲ့ကောက် ချက်တွေနဲ့ အီရတ်ကိုစစ်တိုက်ကြတယ်။ ဒီလို အဖြစ်အပျက်တွေကြောင့် အကြောင်းကိစ္စတွေ နဲ့ပတ်သက်ပြီး ကြိုတင်ကောက်ချက်တွေချ နေကြတဲ့အပေါ် မေးခွန်းထုတ်စရာတွေဖြစ်လာ တယ်။
တကယ့်အချက်က မီဒီယာတွေကိုလူတွေ မယုံကြတာပဲ။ ဒီနိုင်ငံမှာရော အခြားနိုင်ငံတွေ မှာပါ လူတော်တော်များများက ပင်မရေစီးမီဒီ ယာအဖွဲ့အစည်းတွေအပေါ် သံသယတွေရှိနေ ကြတယ်။ ဘယ်သူတွေဘာရေးရေး၊ ဘယ်အ ချက်အလက်တွေတင်ပြပြ သူတို့ကပယ်ချဖို့ပဲ။
လူတွေက မျက်စိကိုပိတ်၊ နားကိုပိတ်ပြီး သွားနေကြတယ်။ သူတို့ အဲဒါကိုမကြားချင် ဘူး။ ဒါကိုမမြင်ချင်ဘူး။ အဲဒါနဲ့ပတ်သက်လို့ မှုန်ဝါးဝါးဖမ်းဆုပ်မိရင်တောင် ဒါမှမဟုတ် ကြား မိရင်တောင် သူတို့ကပယ်ချပစ်လိုက်ဖို့ပဲ စိတ် ရှိတယ်။ အဲဒီခေတ်ကာလကြီးထဲမှာ ကျွန်တော် တို့နေထိုင်နေကြရပါတယ်။
(World Association of News-papers and News Publishers အွန်လိုင်း စာမျက်နှာတွင်ဖော်ပြသော Marty Baron: Loss of public trust is journalism's greatest challenge ကို ဆီလျော်အောင် ဘာသာပြန်ဆိုပါသည်)
Read 625 times
Published in အထူးဆောင်းပါး
Tagged under
ယုံကြည်မှုပျောက်ဆုံးသွားခြင်း
သတင်းအတတ်ပညာ
အကြီးကျယ်ဆုံးစိန်ခေါ်မှုပဲ
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook